Halimah Yacob

Halimah Yacob (født 23. august 1954 i Singapore) er en singaporsk jurist som fra 14. september 2017 er landets president. Yacob er den åttende president i rekken, den første kvinne og første malay i presidentembetet.

Liv og virke

Bakgrunn
Yacob studerte juss ved University of Singapore og har juridisk mastergrad fra National University of Singapore.

Politisk virke
I 1978 begynte hun å arbeide for National Trades Union Congress. Der ble hun etter hvert visegeneralsekretær.

I 2001 ble hun valgt til parlamentet fra valgkretsen Jurong Group Representation Constituency. Hun tilhørte partiet People’s Action Party. Yacob ble minister i 2011 med ansvar for lokalsamfunnsutvikling, ungdom og idrett. I august 2017 trakk hun seg som parlamentspresident for å stille som kandidat til presidentembetet.

President
I henhold til grunnloven var presidentembetet denne gangen reservert for landets malayiske befolkningsgruppe. Hun var eneste kandidat i valget, da to andre ikke klarte å tilfredsstille kravet om at kandidater med bakgrunn fra næringslivet må ha ledet et selskap med minst 500 millioner singaporske dollar i aksjekapital. Som eneste godkjente kandidat ble Yacob erklært som vinner, uten at det ble avholdt valg.

Yacob ble innsatt i presidentembetet 14. september 2017.

Utmerkelser 
I 2016 ble hun utnevnt til juridisk æresdoktor ved National University of Singapore.

Referanser

Eksterne lenker 
 «Biography of The President» , The Istana, Singapores presidentkontor

Singapores presidenter
Personer etter føde- eller oppvekststed i Singapore
Fødsler i 1954